system
Răspunde în limba română, în stilul Wikipedia, cat mai corect gramatical.
user
Ce cunoștințe ai despre subiectul Goicea, Dolj?
assistant
Goicea este o comună în județul Dolj, Oltenia, România, formată numai din satul de reședință cu același nume. A fost un sat de iobagi (șerbi), împroprietăriți prima dată prin Reforma agrară din 1864 a lui Cuza-vodă și apoi din nou împroprietăriți, pentru a doua oară, în 1927.

Prima atestare documentară despre Goicea datează din 1575. Comuna este formată din trei sate: Goicea Mică, Goicea Mare și Popoviceni, care s-au unit în 1968 pentru a forma actuala comună.

Geografie

Localizare 

Comuna Goicea este așezată în partea de sud-vest a României și în partea de sud a Olteniei. Este traversată de râul Desnățui și face parte din Câmpia Română, mai precis din Câmpia Băileștilor sau a Desnățuiului. Comuna este așezată în sudul județului Dolj, la circa 8 kilometri de Dunăre și 60 de kilometri distanță de Craiova.

Climă 
Regimul climatic este temperat continental specific de câmpie, cu influențe submediteraneene, datorate poziției depresionare pe care o ocupă județul în sud-vestul țării. Valorile medii ale temperaturii sunt cuprinse între 10°-11,5°, iar precipitațiile sunt mai scăzute decât în restul teritoriului.

Relief 
Relieful comunei Goicea se identifică cu relieful județului Dolj, respectiv de șes. Spre partea vestică se observă și o ușoară înclinare spre lunca Desnățuiului.

Demografie 

Conform recensământului efectuat în 2021, populația comunei Goicea se ridică la 2.354 de locuitori, în scădere față de recensământul anterior din 2011, când fuseseră înregistrați 2.760 de locuitori. Majoritatea locuitorilor sunt români (91,16%), cu o minoritate de romi (2,55%), iar pentru 6,07% nu se cunoaște apartenența etnică. Din punct de vedere confesional, majoritatea locuitorilor sunt ortodocși (91,46%), cu o minoritate de creștini după evanghelie (1,1%), iar pentru 6,2% nu se cunoaște apartenența confesională.

Politică și administrație 
Comuna Goicea este administrată de un primar și un consiliu local compus din 11 consilieri. Primarul, , de la , este în funcție din . Începând cu alegerile locale din 2020, consiliul local are următoarea componență pe partide politice:

Istorie 

În Goicea, s-a început în centrul comunei construcția unui bloc de 12 apartamente, din care doar 8 mai sunt locuite din cauza condițiilor improprii.

Actuala comună Goicea, s-a constituit în anul 1968, ca urmare a aplicării legii de reorganizare administrativ-teritorială a României. Ea a rezultat din unificarea localităților Goicea Mică, Goicea Mare și Popoviceni, care, anterior au fost comune de sine stătătoare, iar acum formează o localitate sub denumirea de Goicea.

Satul Goicea a fost atestat documentar la 4 aprilie 1575 - 1577, intr-o scrisoare a lui Alexandru Voievod, către boierul Barbu Postelnic, căruia îi atrăgea atenția că pescuise în bălțile care făceau parte din moșia mănăstirii Tismana

Numele comunei 
Potrivit unei legende, în jurul anului 1400, un păcurar, care a coborât cu oile sale din munții Transilvaniei, avea trei fete, care se numeau: Ciuta”, “Goicea și Doljeana. El le-ar fi lăsat moștenire locul în care se află astăzi localitatea, iar fiicele au înființat satul care a fost numit Goicea după numele celei mai frumoase dintre cele trei surori.

În 1970, în parcul comunei a fost amplasată o statuie care le reprezintă pe fiicele ciobanului din legenda privind începuturile localității.

Parcul 
Parcul din comună a fost dat in folsință și inaugurat în 1962, odată cu grădina zoologică, teatrul de vară și stadionul central. La început, în gradina zoologică, erau expuși urși, lupi, căprioare, vulpi, dihori, iepuri, și alte specii de animale. Parcul a fost unul dintre cele mai frumoase din regiune, dar odată cu imbatranirea populatiei prin plecarea tinerilor la orase], vremurile de aur ale parcului au apus. Se spune că într-o zi, unul dintre îngrijitorii parcului a uitat să închidă ușa țarcului unde erau închiși urșii, și aceștia au scăpat.Pe ursoaica o chema Rumba. Atunci, consiliul local, a hotărât să închidă grădina zoologică, și toate animalele care erau expuse, au fost donate grădinii zoologice din Craiova. In momentul de fata in parcul din Goicea mai exista doar statuia casa piticilor stadionul e in curs de amenajare parcul fiind reamenajat de catre consiliul local din fonduri europene Nici teatrul de vară nu mai este cum a fost, pentru că a fost vandalizat, ajungând astăzi doar o ruină din ceea ce a fost.

Cultura

Biserici 

Biserica Hramul Sfântul Gheorghe este o biserică construită după al doilea război mondial, între 1945 și 1949. Inițial era formată din două încăperi, dar în următorii ani a fost mărită și a rămas așa până în prezent. În curtea bisericii sunt înmormântați localnici din Goicea căzuți pe front.

Biserica Izvorul Tămăduirii este cea mai mare și cea mai veche biserică din Goicea, fiind considerată biserică făcătoare de minuni, unde foarte mulți oameni s-au vindecat de boli incurabile. Este unică în România și, deși este cea mai veche din comună, se află în cea mai bună stare. De aceea aici vin anual 10.000 - 20.000 de vizitatori din alte județe sau chiar alte țări. Biserica a fost ridicată în anii 1800. Inițial era din lemn, apoi, în anul 1862, a fost reconstruită din cărămidă. La începutul secolului XX, ea a devenit neîncăpătoare pentru enoriași și a fost demolată, pentru a fi construită altă biserică, mai mare. Lucrările au durat trei ani (1912-1915). După terminare, picturile au fost realizate de celebrul pictor Corneliu Baba.

Biserica Cuvioasa Paraschiva a fost construită în 1848, inițial din lemn, iar în 1956 a fost reconstruită din cărămidă. Este construită aproape de centrul comunei, în Goicea Mare. Este o clădire de dimensiuni modeste, ridicată numai cu ajutorul bunăvoinței credincioșilor. Anterior, ei fuseseră nevoiți să se deplaseze pe jos aproape doi kilomerti pâna la biserica din Goicea Mică.

Presa 
Din Noiembrie 2008, în comuna Goicea este distribuit gratuit ziarul "Curierul de Goicea", care este fondat de Primăria și de Consiliul Local Goicea. Ziarul contine 12 pagini în care sunt publicate probleme din comună, evenimente și alte articole de interes local, și unele evenimente din județ. Ziarul este disribuit gratuit, o dată la trei luni. Tirajul ziarului in acest moment este de 500 de exemplare.

Sport 

Goicea are o echipă de fotbal care evoluează în liga a II-a județeană sau Elită. Echipa se numește Unirea Goicea și este întreținută de consiliul local și primăria Goicea. În sezoanele 2003-2004, 2004-2005 și 2005-2006, echipa a obținut primul loc din seria Elita, loc promovabil în Liga a IV-a, dar a vândut locul, pentru că nu avea un stadion la standardele ligii a IV-a și niciun autocar pentru deplasări. În anii de glorie, pe la sfârșitul anilor 1980, echipa a ajuns până în Divizia C sau Liga a III-a, dar și atunci a trebuit să vândă locul din lipsă de autocar sau autobuz.

Până în 2006 a mai existat o echipă, Progresul Goicea Mică, dar s-a desființat, unii jucători ajungând la Unirea Goicea.

Personalități 
 Ștefan Ștefănescu (n. 1929), istoric, membru al Academiei Române.
 Marin Chisăr 1912-1994, interpret de muzică populară (îndeosebi la caval și fluier).
 Petre Gigea (n. 31 martie 1930), diplomat, economist, expert contabil, fost ministru de finanțe al României (între 30 martie 1981 și 26 august 1986), negociator al împrumuturilor acordate României de Banca Mondială și de Fondul Monetar Internațional,  ambasador extraordinar și plenipotențiar al României în Republica Franceză (în perioada octombrie 1986 - 31 decembrie 1989), autor de literatură de ficțiune și de specialitate, poet, prozator și scriitor român.
 Ion Prioteasa (n. 25 august 1950), președintele Consiliului Județean Dolj.
 Antonie Solomon (n. 18 noiembrie 1955), primarul Municipiului Craiova.
 Iulian Rădulescu (n. 29 septembrie 1938 - d. 12 ianuarie 2017, Sibiu), Împăratul rromilor

Orașe înfrățite 
  Vevey

Note

Bibliografie suplimentară 
 Comuna Goicea cu oameni și fapte: monografie sentimentală, Petre G. Gorun (pseudonimul literar al diplomatului Petre Gigea), Fundația Scrisul Românesc, Craiova, 2006

Legături externe 
 Site web oficial 

Goicea
Goicea